İkinci, çox ciddi bir məsələ, mənə elə gəlir, budur ki, məruzədə insan hüquqlarının müdafiəsi sahəsində vəziyyətin yaxşılaşması, pisləşməsi və yaxud sabit qalması məsələsinə qiymət verilməsidir. Çox təəssüf ki, biz məruzədə hər hansı bir qiymətlə rastlaşmadıq. Yuxarıda qeyd etdiyim birinci cümlə, açığını deyim ki, müasir sivil, siyasi zehniyyətə yaraşmayan cümlədir. Mən və bizim siyasi düşərgə hesab edir ki, çox təəssüf, 2009-cu ildə Azərbaycanda insan hüqu-qları və azadlıqları sahəsində vəziyyət nəinki yaxşılaşmamışdır, sabit qalmışdır, əksinə, pisləşməkdə davam etmişdir. Bu, birinci növbədə mülkiyyət məsələsinə aiddir.